 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

KLASA: 014-01/22-01/1

URBROJ: 2186-3-02-22-1

Cestica, 07.07.2022.

Na temelju članka 5. Zakona o naseljima („Narodne novine“ br. 39/2022) i članka 28. Statuta Općine Cestica („Službeni vjesnik Varaždinske županije“ broj 13/21), Općinsko vijeće Općine Cestica na 8. sjednici održanoj dana 07.07.2022. godine, donosi

**ODLUKU**

**o promjeni granica naselja na području Općine Cestica**

**Članak 1.**

Ovom Odlukom određuju se promjene granica naselja na području općine Cestica kako bi se ispravile postojeće nelogičnosti u razgraničenju naselja i granice uskladile s aktualnim stanjem na terenu.

**Članak 2.**

Granica između naselja **Cestica** i **Križovljan Radovečki** mijenja se tako da se proteže nastavno na dosadašnju granicu jugoistočnom međom kčbr. 1011, zatim južnom međom kčbr. 1020 (u naravi Varaždinska ulica) do kčbr. 1004, sjeverozapadnom i jugozapadnom međom kčbr. 1004, te jugozapadnim međama kčbr. 1000/1 i 999/2 do kanala na kčbr. 997 gdje završava na postojećoj granici naselja Križovljan Radovečki i Radovec (sve u k.o. Radovec)**.**

**Članak 3.**

Granica između naselja **Cestica** i **Radovec** uspostavlja se tako da se proteže nastavno na dosadašnju granicu od kanala na kčbr. 997, odakle prelazi Varaždinsku ulicu i spaja se na sjeverozapadnu među kčbr. 1193, te u njenom nastavku proteže međama kčbr. 1195/1, 1195/2, 1196, 1197 i 1198 do dosadašnje granice na putu na kčbr. 1198. (sve u k.o. Radovec).

**Članak 4.**

Granica između naselja **Cestica** i **Radovec Polje** uspostavlja se tako da se proteže zapadnom međom kčbr. 1189 od granice naselja Radovec i Radovec Polje do kčbr. 1227, zatim južnom međom kčbr. 1227, 1236/2 i 1236/1 do ceste na kčbr. 1238 te njenom istočnom međom i u nastavku zapadnom međom kčbr. 1890 (sve u k.o. Radovec) do postojeće granice naselja Radovec Polje i Virje Križovljansko.

**Članak 5.**

 Granica između naselja **Cestica** i **Virje Križovljansko** mijenja se tako da se proteže od granice naselja Cestica i Otok Virje određene u čl. 6. ove Odluke istočnom međom kčbr. 2172/7 i puta na kčbr. 2161 do kčbr. 1946/1, te zatim sjevernim međama kčbr. 1946/1, 1946/2, 1945, 1944/1, 1944/2 i 1934, u nastavku sjevernom i istočnom međom 1935/4, sjevernim međama 1928/1 i 1928/2 odakle se spaja na sjevernu među kčbr. 1893 (sve u k.o. Radovec), te u produžetku završava na granici naselja Cestica i Radovec Polje određenoj u čl. 4 ove Odluke.

**Članak 6.**

 Granica između naselja **Cestica** i **Otok Virje** mijenja se tako da se proteže nastavno na dosadašnju granicu sjeveroistočnom međom kčbr. 2248/1 i 2247/1, te u produžetku do istočne međe ceste na kčbr. 2193 kojom nastavlja do kčbr. 2267, čijom južnom međom ide do kčbr. 2263, te istočnim međama kčbr. 2263 i 2172/7 (sve u k.o. Radovec) do granice naselja Otok Virje i Virje Križovljansko određene u čl. **7**. ove Odluke.

**Članak 7.**

 Granica između naselja **Otok Virje** i **Virje Križovljansko** mijenja se tako da se proteže sjevernom međom čestice 2172/6 i 2170/2, nastavlja istočnom međom puta na kčbr. 2171 do kčbr. 2048/1, te njenom sjeveroistočnom međom do kčbr. 2043, nastavlja sredinom jarka koju predstavljaju južna međa kčbr. 2043, istočne međe kčbr. 2050/2 i 2052/1 i južne međe kčbr. 2042/3, 2042/4, 2039 i 2370/18, te nastavlja zapadnom i istočnom međom kčbr. 2031 do međe ulice na kčbr. 2370/17 odakle se spaja na istočnu među ceste na kčbr. 2370/3 kojom dolazi do postojeće granice naselja (sve u k.o. Radovec).

**Članak 8.**

 Granica između naselja **Otok Virje** i **Vratno Otok** mijenja se tako da se kčbr. 2482/13 u k.o. Radovec pripaja naselju Vratno Otok.

**Članak 9.**

Granica između naselja **Cestica** i **Babinec** mijenja se tako da se proteže nastavno na dosadašnju granicu južnom međom kčbr. 332 u k.o. Radovec.

**Članak 10.**

Granica između naselja **Babinec** i **Križovljan Radovečki** mijenja se tako da se proteže nastavno na dosadašnju granicu zapadnom međom kčbr. 587/3 u k.o. Radovec te u nastavku na istok južnim međama katastarskih čestica koje imaju prilaz iz Ulice Stjepana Radića u Križovljanu Radovečkom uključujući kčbr. 603/1, 608, 610 i 613/2, do kčbr. 617 čijom zapadnom međom dolazi šumskog puta na kčbr. 619 gdje se spaja na granicu naselja Babinec i Radovec određenu u čl. 11. ove Odluke (sve u k.o. Radovec).

**Članak 11.**

Granica između naselja **Babinec** i **Radovec** mijenja se tako da se proteže nastavno na dosadašnju granicu istočnom stranom šumskog puta na kčbr. 619 u k.o. Radovec do granice naselja Križovljan Radovečki određene u članku 10. ove Odluke.

**Članak 12.**

Granica između naselja **Radovec** i **Križovljan Radovečki** mijenja se tako da se proteže nastavno granicu između naselja Babinec i Križovljan Radovečki određenu u članku 10. ove Odluke, od šumskog puta na kčbr. 619 južnim međama katastarskih čestica koje imaju prilaz iz Ulice Stjepana Radića i u njenom nastavku iz Ulice Antuna Mihanovića u Križovljanu Radovečkom, uključujući kčbr. 200, 199/2 i 196/1, do kčbr. 185/1 gdje se spaja na dosadašnju granicu (sve u k.o. Radovec).

**Članak 13.**

 Granicu između naselja **Radovec** i **Falinić Breg** mijenja se tako da se proteže nastavno na dosadašnju granicu zapadnim međama kčbr. 794 i kčbr. 803 u k.o. Radovec do postojeće granice naselja Radovec i Natkrižovljan.

**Članak 14.**

Granica između naselja **Radovec** i **Natkrižovljan** mijenja se tako da se proteže nastavno na dosadašnju granicu sjeveroistočnim međama kčbr. 811/4, 811/1, 811/2, 811/3, 812/2 i u produžetku do kčbr. 812/4, zatim njenom međom do kčbr. 813/4, odakle okomito dolazi do kčbr. 813/1 čijom međom nastavlja do kčbr. 814/1, zapadnim međama kčbr. 814/1 i 814/2 i dalje u pravcu dolazi do kčbr. 816, odakle nastavlja međom između kčbr. 816 i 815 i u tom pravcu dalje na jugoistok do kčbr. 822/2 te njenom međom na sjever do postojeće granice naselja (sve u k.o. Radovec).

**Članak 15.**

Granica između naselja **Radovec** i **Gornje Vratno** mijenja se tako da se proteže nastavno na dosadašnju granicu sjevernim međama kčbr. 387 i 389, zapadnom i južnom međom kčbr. 390, te u nastavku sjeveroistočnim međama šumskih čestica koje se nalaze uz put na kčbr. 1165/1, zatim sjevernom međom kčbr. 1160, sjevernom i istočnom međom kčbr. 1161, te u nastavku istočnom međom kčbr. 1162/8 (sve u k.o. Vratno) do postojeće granice naselja Vinica Breg.

**Članak 16.**

Granica između naselja **Gornje Vratno** i **Radovec Polje** mijenja se tako da se proteže nastavno na dosadašnju granicu istočnim međama šumarka na kčbr. 1441/6 i 1432/3 te južnim međama tog šumarka na kčbr. 1432/2, 1432/1, 1433/2, 1433/1, 1434, 1435, 1436/8, odakle nastavlja južnim međama istog šumarka na kčbr. 1398/1 i 1398/4, te se istočnim međama 1387 i 1388 spaja na dosadašnju granicu naselja (sve u k.o. Radovec).

**Članak 17.**

 Granica između naselja **Brezje Dravsko** i **Kolarovec** mijenja se tako da se proteže nastavno na dosadašnju granicu od Varaždinske ulice istočnim međama kčbr. 2258/1 i 2258/2 do poljskog puta na kčbr. 2265/1 (sve u k.o. Babinec) gdje se spaja na dosadašnju granicu naselja.

**Članak 18.**

 Granica između naselja **Brezje Dravsko** i **Veliki Lovrečan** mijenja se tako da se proteže nastavno na dosadašnju granicu južnom međom poljskog puta na kčbr. 327, te u nastavku na jug istočnom međom potoka Pošelitva na kčbr. 307 i 353 do kčbr. 355 (sve u k.o. Dubrava Križovljanska) čijom sjeveroistočnom međom se spaja na dosadašnju granicu naselja Falinić breg.

Granica naselja sjeverno od rijeke Drave do državne granice usklađuje se s granicom k.o. Dubrava Križovljanska ­i k.o. Babinec.

**Članak 19.**

 Granica između naselja **Falinić Breg** i **Mali Lovrečan** mijenja se tako da se nastavno na dosadašnju granicu usklađuje s istočnom stranom reguliranog dijela potoka Pošelitva od mostića na odvojku Ulice svetog Lovre u Malom Lovrečanu na kčbr. 839/3 u k.o Dubrava Križovljanska prema Falinić Bregu do ušća reguliranog lijevog pritoka potoku Pošelitvi koje predstavlja tromeđu naselja Mali Lovrečan, Jarki i Falinić Breg.

**Članak 20.**

Granica između naselja **Falinić Breg** i **Jarki** mijenja se tako da se nastavno na granicu naselja Falinić Breg i Mali Lovrečan određenu u čl. 19. ove Odluke usklađuje s istočnom stranom reguliranog dijela potoka Pošelitva do granice s naseljem Natkrižovljan.

**Članak 21.**

 Granicu između naselja **Mali Lovrečan** i **Jarki** mijenja se tako da se nastavno na granicu naselja Falinić Breg i Mali Lovrečan određenu u čl. 19. ove Odluke usklađuje sa zapadnom stranom reguliranog lijevog pritoka potoku Pošelitvi do mostića kod dosadašnje tromeđe naselja Mali Lovrečan, Jarki i Selci Križovljanski.

**Članak 22.**

 Državna geodetska uprava – Područni ured za katastar Varaždin sukladno ovoj Odluci uskladiti će protezanja zahvaćenih ulica u Registru prostornih jedinica i odrediti nove kućne brojeve sukladno promjenama granica naselja.

**Članak 23.**

 Sastavni dio ove Odluke je grafički prikaz novih granica kako se predlažu ovom Odlukom na službenoj kartografskoj podlozi s dosadašnjim stanjem iz Registra prostornih jedinica.

**Članak 24.**

 Ova Odluka stupa na snagu osmog dana od dana objave u „Službenom vjesniku Varaždinske županije”.

Predsjednik Općinskog vijeća:

Darko Majhen mag.pol.

**OBRAZLOŽENJE**

**Prijedloga Odluke**

**o promjeni granica naselja na području Općine Cestica**

1. **PRAVNI TEMELJ ZA DONOŠENJE OPĆEG AKTA**

Pravni temelj za donošenje ove Odluke je Zakon o naseljima (NN 39/2022) koji u čl. 4. propisuje određivanje granica područja naselja što je prema čl. 5. obveza jedinica lokalne samouprave.

1. **OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI DONOŠENJEM ODLUKE**

U tijeku je izrada Izmjene i dopune Prostornog plana uređenja Općine Cestica.

Zbog razvoja i širenja izgrađenih dijelova naselja na području Općine Cestica u posljednjih 30 i više godina i na temelju uvida u postojeću prostorno-plansku dokumentaciju, smjera razvoja naselja, pregleda postojećih granica naselja u Registru prostornih jedinica RH i evidencije kućnih brojeva, kao i problema kod određivanja službenih adresa zgrada u praksi, uključujući pritužbe pojedinih građana, utvrđeni su određeni nedostaci i nelogičnosti u postojećem razgraničenju naselja na području Općine Cestica. Ti nedostaci mjestimice onemogućuju skladan prostorno-funkcionalni razvoj naselja ili ne odgovaraju stvarnom stanju u međuvremenu izmijenjenih prirodnih granica koje su bile temelj za određivanje službenih granica (npr. regulacije pojedinih dijelova vodotoka i sl.).

Osim toga, postojeće granice naselja mjestimice onemogućuju propisno određivanje svrhovitih i logičnih adresa zgrada u skladu s pristupom iz odgovarajućeg naselja, a to nije samo pitanje reda u prostoru, već i pitanje sigurnosti u hitnim situacijama. To podrazumijeva i propisno označavanje naselja, ulica i kuća odgovarajućim pločama i pločicama, pa s obzirom na stanje na terenu donošenje ove odluke i s njom povezane Odluke o imenovanju i protezanju pojedinih ulica u naseljima na području Općine Cestica predstavlja i prvu fazu uređivanja adresnog sustava u Općini Cestica. U drugoj fazi potrebno je pristupiti sustavnom i standardiziranom obilježavanju naselja, ulica i kuća sukladno Zakonu o naseljima i Pravilniku o načinu označavanja imena naselja, ulica i trgova te o obilježavanju zgrada brojevima.

S obzirom na sve navedeno potrebno je sukladno čl. 4. i 5. Zakona o naseljima donijeti ovu Odluku kojom će se ispraviti utvrđeni nedostaci u postojećem razgraničenju naselja u Općini Cestica i to u skladu s razvojem naselja, prema današnjem stanju prirodnih granica i javno-prometnih površina, te uvažavajući projekcije njihova razvoja u postojećim i novim prostorno-planskim dokumentima. Državna geodetska uprava - Područni ured za katastar Varaždin će sukladno članku 139. Zakona o državnoj izmjeri i katastru nekretnina provesti ovu Odluku u središnjoj bazi Registra prostornih jedinica RH.

1. **OCJENA SREDSTAVA POTREBNIH ZA PROVOĐENJE OPĆEG AKTA, TE NAČIN KAKO ĆE SE OSIGURATI**

 Sukladno čl. 8. stavak 7. troškove pribavljanja i postavljanja ploča s imenima naselja snosi upravitelj ceste odnosno koncesionar ceste uz koju se ploča postavlja.

1. **OBRAZLOŽENJE ODREDBI PRIJEDLOGA OPĆEG AKTA**

Ad. 2.) Zbog nepropisnog i nelogičnog protezanja naselja u dva dijela, fiktivno povezana koridorom širokim 1.5 metar, kao i nelogičnog tijeka granice u sjevernom dijelu naselja koja presijeca prometnice, čime se ulica na kčbr. 1332/4 dijelom nalazi u Cestici, dijelom u Križovljanu Radovečkom pa opet dijelom u Cestici, te nelogične granice uz Ulicu Petra Preradovića u Križovljanu Radovečkom.

Ad. 3.) Zbog usklađenja granice naselja s obje strane Varaždinske ulice.

Ad. 4.) Zbog nemogućnosti propisnog i funkcionalnog adresiranje zgrada s obje strane Ulice Vladimira Nazora u naselju Radovec Polje, budući da postojeća granica naselja neprirodno ulazi u građevinsku zonu Radovec Polja.

Ad. 5.) Zbog širenja postojeće građevinske zone uz Ulicu Ljudevita Gaja u Cestici u skladu s pripajanjem sjevernog dijela naselja Križovljana Radovečkog Cestici, te zbog nemogućnosti propisnog i funkcionalnog adresiranja zgrada s obje strane nastavka Ulice Ljudevita Gaja u naselju Cestica.

Ad. 6.) Zbog nepovoljnog protezanja granice naselja sredinom glavne ceste od Križovljangrada do Otok Virja, onemogućeno je funkcionalno adresiranje na isto naselje s obje strane te ceste.

Ad. 7.) Zbog proširenja gospodarske zone u naselju Otok Virje, te zbog nepovoljnog protezanja granice naselja sredinom glavne ceste od Križovljangrada do Otok Virja, čime je onemogućeno funkcionalno adresiranje na isto naselje s obje strane te ceste.

Ad. 8.) Zbog postojeće granice koja siječe zgradu i onemogućuje formiranje građevinske čestice prema stvarnom stanju.

Ad. 9.) Zbog nemogućnosti propisnog i funkcionalnog adresiranja na kčbr. 332 k.o. Radovec koja ima prilaz iz naselja Cestica, te zbog usklađenja granice naselja s obje strane ulice.

Ad. 10.) Zbog usklađenja granice naselja s obje strane Ulice Stjepana Radića u Babincu i Ulice Stjepana Radića u Križovljanu Radovečkom (prometni znakovi s imenima naselja su u naravi tako već postavljeni). U nastavku zbog nelogičnog tijeka granice i nemogućnosti propisnog adresiranja zgrada. Naime, postojeća granica na tom dijelu ide sredinom ceste koja u sjevernoj polovici predstavlja Prekorje u Križovljanu Radovečkom, dok južna polovica predstavlja Ulicu Matije Gupca u Babincu i u nastavku ulicu Prekorje u Radovcu. S obje strane ceste nalaze se objekti koji u naravi gravitiraju naselju Babinec iz kojega imaju jedini prilaz.

Ad. 11.) Zbog usklađenja s promjenom granice u člancima 10. i 12.

Ad. 12.) Zbog nelogičnog tijeka postojeće granice sredinom ceste čija glavnina uključujući i južni dio uz tu granicu predstavlja ulicu Prekorje u Radovcu.

Ad. 13.) Zbog pojednostavljenja postojeće granice.

Ad. 14.) Zbog nelogičnog tijeka na tom dijelu postojeće granice i nemogućnosti odgovarajućeg adresiranja zgrada sjeverno od nje. Naime, postojeća granica jednim dijelom ide sredinom ceste čija glavnina uključujući i južni dio uz tu granicu predstavlja ulicu u Natkrižovljanu.

Ad. 15.). Zbog nelogičnog tijeka granice i nemogućnosti propisnog adresiranja zgrada. Naime, postojeća granica siječe slijepi odvojak Ulice Miroslava Krleže u Radovcu, a postojeći kućni brojevi se neodgovarajuće i nepropisno odnose na Varaždinsku ulicu u Gornjem Vratnu s kojom navedeni odvojak nema nikakve veze.

Ad. 16.) Zbog nemogućnosti propisnog i funkcionalnog adresiranja zgrada s obje strane Dravske ulice u naselju Gornje Vratno.

Ad. 17.) Zbog protezanja novoimenovane Križovljangradske ceste koja se u stvarnosti odvaja od Varaždinske ulice i s time povezanog boljeg usklađenja granice naselja s obje strane Varaždinske ulice.

Ad. 18.) Zbog nelogičnog tijeka granice i nemogućnosti propisnog adresiranja zgrada. Naime, postojeća granica siječe slijepi odvojak Rimske ulice u Brezju Dravskom, a postojeći kućni broj se neodgovarajuće i nepropisno odnosi na Varaždinsku ulicu u Velikom Lovrečanu. Sjeverno od rijeke Drave zbog nemogućnosti propisnog i funkcionalnog adresiranje zgrada s obje strane puta čijom sredinom se proteže postojeća granica, te ujedno radi usklađenja s granicom katastarske općine.

Ad. 19.) Zbog toga što postojeća granica koja je uspostavljena po starom toku potoka u naravi više ne postoji, već je potok reguliran i kao takav bi trebao predstavljati granicu naselja.

Ad. 20.) Zbog toga što postojeća granica koja je uspostavljena po starom toku potoka u naravi ne postoji, već je potok reguliran i kao takav bi trebao predstavljati granicu naselja.

Ad. 21.) Zbog toga što postojeća granica koja je uspostavljena po starom toku potoka u naravi ne postoji, već je potok reguliran i kao takav bi trebao predstavljati granicu naselja.

**NAČELNIK**

**Mirko Korotaj**